R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI  DETA

H O T Ă R Â R E A                                                                                                                                                                                                 

privind însușirea Raportului de reevaluare a proprietăților imobiliare aflate în patrimoniul U.A.T. Oraș Deta.
Analizând temeiurile juridice, respectiv:

a) Normele metodologice privind reevaluarea și amortizarea activelor fixe corporale aflate în patrimoniul instituțiilor publice, aprobate prin Ordinul nr. 3471/2008, cu modificările și completările ulterioare;     
b) art. 2^2 din Ordonanța Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare;

c) art. 8, alin. (1) și (2) din Legea nr. 82/1991 a contabilității, republicată, cu modificările și completările ulterioare

d) Legea nr. 273/2006 privind finanțele publice locale, cu modificările și completările ulterioare;
Ținând cont de: 
a) referatul de aprobare al Primarului orașului Deta, în calitatea sa de iniţiator, înregistrat cu nr. 11.886/12.12.2022;
b) raportul Serviciului Buget, contabilitate, finanțe, impozite și taxe din cadrul Aparatului de specialitate al Primarului orașului Deta, înregistrat sub nr. 11.887/12.12.2022 prin care se propune însușirea Raportului de reevaluare a proprietăților imobiliare aflate în patrimoniul U.A.T.O. Deta;

c) avizul consultativ al Comisiei Economice a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:

Art. 1 - Se însușește Raportul de reevaluare a proprietăților imobiliare aflate în patrimoniul U.A.T. Oraș Deta, nr. 146/2022, întocmit de S.C. Office EVCAD S.R.L., raport care face parte integrantă din prezenta hotărâre.
Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului – Judeţul Timiş;

- Primarului Oraşului Deta;

- Compartimentului Administraţie publică, protocol;

- Serviciului Buget, contabilitate, finanţe, impozite şi taxe;

- prin afișare și publicare pe site-ul www.detatm.ro – Monitorul oficial local.

